שיחה:האיחוד הכל-אוקראיני "מולדת"

message: האם לא צריך להיות "האיחוד הכל-אוקראיני"? מה עושה שם ו'? מתייג את . בן עדריאל • שיחה • י"ז בחשוון ה'תשע"ח  12:32, 6 בנובמבר 2017 (IST)
replies: text: אכן, צריך. תיקנתי. אלדד • שיחה 12:52, 6 בנובמבר 2017 (IST)
replies: text: :, תבדוק. אתה טועה כמדומני. אביעדוס • שיחה 20:56, 6 בנובמבר 2017 (IST)
replies: text: ::, מן הסתם, הסתמכתי על כלל מסוים. אז אם טעיתי, בהחלט אשמח לתקן. היות שאני מכיר את הכלל, אין לי מה לבדוק. אבל אולי, לטעמך, הכלל האמור לא חל כאן, אז אשמח אם תפרט. אלדד • שיחה 23:44, 6 בנובמבר 2017 (IST)

text: ::אביעד, ראה כלל ב', סעיף 4. אלדד • שיחה 00:14, 7 בנובמבר 2017 (IST)
replies: text: :::, מן הסתם. העניין הוא שזו צורת הנפרד. זה לא כמו "כל יום", אלא כמו "מספר יודע כול" (="מספר כול-יודע"). אביעדוס • שיחה 02:56, 7 בנובמבר 2017 (IST)
replies: text: ::::לטעמי, מדובר בצורת הסמיכות שהתלוותה אליה ה-י' של שם התואר. במקור, למיטב הבנתי, זה היה "כל-אוקראינה", וה-ה' הוחלפה ב-י'. אלדד • שיחה 08:23, 7 בנובמבר 2017 (IST)
replies: text: :::::, זה מקביל ל"מספר כל-יודע". אביעדוס • שיחה 17:36, 7 בנובמבר 2017 (IST)
replies: text: ::::::אין קשר בין המושגים השונים. הביטוי "כל-אוקראינה" שונה מהביטוי "מספר יודע כול" או "מספר כול-יודע". אלדד • שיחה 18:16, 7 בנובמבר 2017 (IST)
replies: text: :::::::, תוכל בבקשה להסביר מה לדעתך ההבדל בין "מספר כול-יודע" לבין "האיחוד הכול-אוקראיני"? אביעדוס • שיחה 01:10, 8 בנובמבר 2017 (IST)
replies: text: ::::::::כן, בשמחה. מספר יודע כול הוא מספר שיודע [את] הכל. הקשר בין שתי המילים הוא קשר של נשוא ומושא (מושא ישיר). לעומת זאת, הצירוף "כל אוקראינה" הוא צירוף סמיכות רגיל. כדי להפוך אותו לשם תואר, המתייחס לשם העצם שלפניו, מחברים בין שתי המילים (הנמצאות ביניהן בקשר של סמיכות) באמצעות מקף, משמיטים את ה-ה', ובמקומה מוסיפים יו"ד, כבכל שם תואר. התוצאה: ה...[משהו] הכל-אוקראיני. אלדד • שיחה 09:36, 8 בנובמבר 2017 (IST)
replies: text: :::::::::במקרים של "הזמר הים-תיכוני" או של "מספר כול-יודע" לא מדובר בצירופי סמיכות. לעומת זאת, בשם שלפנינו, "האיחוד הכל-אוקראיני", מדובר בצירוף סמיכות, ולכן לא נוסיף ו' למילה "כל". אלדד • שיחה 11:56, 8 בנובמבר 2017 (IST)
replies: text: ::::::::::תודה, . אבל זה לא ממש צירוף סמיכות... פניתי לאקדמיה ללשון העברית, ולהלן תשובתו של ברק דן:
replies: text: :::::::::::נראה כי במונח שאתה שואל עליו המילה כל- היא מעין תחילית (בדומה למילים כגון דו-, רב-). התחילית כל- משמשת חלופה ל-all או ל-pan. למשל במונחי האקדמיה תמצא הֲנָעָה כָּל-גַּלְגַּלִּית (all-wheel drive), כָּל-עַרְבִיּוּת (pan-Arabism). התחילית מנוקדת בהם בקמץ קטן ובכתיב חסר הניקוד אין להוסיף במקרים האלה ו'.

text: ::::::::::תיקנתי בהתאם גם את החזית העממית הכול-רוסית והאיגוד הכול-גרמני. אביעדוס • שיחה 18:16, 11 בנובמבר 2017 (IST)
replies: text: :::::::::::אכן, תחילית. אבל מדוע היא לא מקבלת ו' נוספת? משום שבתפקודה כתחילית היא נוטה כסמיכות (לשם שאחריה, כנהוג בכל תחילית שהיא). בכל אופן, תודה על התיקונים בשאר המקומות. אלדד • שיחה 19:27, 11 בנובמבר 2017 (IST)
replies: text: ::::::::::::בשמחה. אביעדוס • שיחה 01:01, 12 בנובמבר 2017 (IST)

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://en.itar-tass.com/world/727757 נמצא כקישור שבור. מומלץ להוסיף https://web.archive.org/web/20140421050755/http://en.itar-tass.com/world/727757 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 13:05, 11 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)